JUMALAN ARMON JA SUOSION AIKA 4/4
Onko elämässäsi ollut suosion aika, jolloin kaikki tuntuu onnistuvan?
Oletko kokenut ajan, jolloin mikään ei tunnu onnistuvan?
Millaisia unelmia sinulla oli lapsena? Mitä niille on tapahtunut?
En tiedä niistä mitään, mutta tiedän, että Jumala voi parantaa sinut -
ihmeellisesti Jeesuksen rakkaudella ja Pyhän Hengen voimalla.
Tervetuloa! Puhun Jumalan ihmeellisestä armosta ja suosiosta.
Uskon, että puheeni voi koskettaa sinua ja tuoda sinulle uutta elämää.
Voit saada uutta toivoa ja rohkeutta.
EDELLISESSÄ JAKSOSSA
Puhun tänään Jumalan armon ja suosion ajasta.
Luen Esran kirjan luvusta 9 jakeet 8 ja 9. "Mutta nyt on meille -
hetkiseksi tullut armo Herralta, meidän Jumalaltamme, -
koska hän on sallinut pelastuneen joukon meistä jäädä jäljelle -
ja antanut meille jalansijan pyhässä paikassansa, -
että hän, meidän Jumalamme, valaisisi meidän silmämme -
ja soisi meidän hiukan hengähtää orjuudessamme.
Sillä orjia me olemme; mutta orjuudessamme ei meidän -
Jumalamme ole meitä hyljännyt, vaan on suonut meidän saavuttaa -
Persian kuningasten suosion ja hengähtää, pystyttääksemme -
Jumalamme temppelin ja kohottaaksemme sen raunioistaan, -
ja on antanut meille suojatun paikan Juudassa ja Jerusalemissa."
Raamatun mukaan me olemme synnin orjia.
Jos olet kokenut, millaista on tuntea katumusta tai syyllisyyttä -
valinnoistasi tai teoista, jotka alittivat sen riman, -
jonka Jumala oli elämällesi asettanut, ja pidät itseäsi arvottomana, -
sanon sinulle: Tervetuloa porukkaan.
Jokainen ihminen tässä huoneessa ja television ääressä -
on samassa veneessä. Olemme kaikki armahdettuja syntisiä.
Oma vanhurskautemme on kuin saastainen vaate (vrt. Jes. 64:6).
Näin Raamattu sanoo omista yrityksistämme pelastua.
Kristuksessa meidän ei tarvitse elää omien vikojemme mukaan, -
koska saamme Hänen vanhurskautensa ja voimme elää -
kaiken sen mukaan, mikä Hänessä on oikein.
Uskon, että tulemme näkemään paljon ihmeellisiä -
kääntymisiä Jeesuksen puoleen. Ystävät, työkaverit, perheenjäsenet, -
ihmiset, jotka ovat teille rakkaita ja joille haluatte vain parasta.
Kun vaimoni Bobbie antoi elämänsä Jeesukselle, -
hän oli vain lukiolaistyttö Uudessa-Seelannissa.
Hän oli yksi luokkansa kahdeksasta tytöstä, -
jotka luokkakaveri kutsui kirkkoon.
Bobbie kohtasi Jumalan ja pelastui ihmeellisesti.
Hän oli 15-vuotias, ja hänen isänsä, joka oli hänelle kaikki kaikessa, -
oli kuollut puoli vuotta aiemmin. Hänen maailmansa oli murskana.
Uskoontulo muutti luonnollisesti koko hänen elämänsä, -
ja se on myöhemmin muuttanut myös monien muiden elämän suunnan.
Hän tuli uskoon Aucklandin kaupungintalolla.
Jumala toimi siellä voimallisesti 1970-luvulla.
70-luvulla oli paljon hippejä ja yliopisto-opiskelijoita, -
jotka käyttivät LSD:tä. Jotkut heistä näkivät Jeesuksen -
huumeissa ollessaan. Jumala käytti sitäkin ilmaistakseen itsensä.
Niin he pelastuivat, heidän elämänsä muuttui ja huumeet jäivät.
Jumalan liikehdintä oli niin voimallista, että ihmisiä pelastui -
synnin orjuudesta. Raamatun mukaan Me olimme kaikki ennen synnin orjia, -
mutta saimme uuden alun.
Uskon, että tulemme näkemään seurakunnassamme ja Australiassa -
ajan, jolloin ihmeelliset kääntymiset Jumalan puoleen seuraavat toisiaan.
Jumala tekee jotain niin suurta, että ihmisten todistukset -
heidän uskoontulonsa hetkestä ovat hienoa kuultavaa.
Kun perustimme tämän seurakunnan, olimme nuhjuinen pieni joukko.
Kokoonnuimme Baulkham Hillsin koulun liikuntasalissa.
Meitä oli vain pieni joukko.
Olin 29-vuotias ja uskoin näkeväni monien tulevan uskoon, -
mutta seurakunta pieneni joka viikko.
Sitä jatkui kuukauden. Aluksi oli 70 ihmistä, sitten 65, -
sitten muistaakseni 53 ja lopulta 45.
Laskin, että 4,5 viikon kuluttua ei olisi enää ketään jäljellä.
Eräänä päivänä paastosin ja rukoilin uskoakseni, että joku pelastuisi.
Monet ovat kuulleet tämän, mutta en ole kertonut sitä vähään aikaan.
Olin nuori ja hassu, ja seurakunta kokoontui liikuntasalissa.
Saarnasin katosta roikkuvien köysien välissä.
Sali oli niin pieni, että meidän piti kääntää penkit toisin päin.
Saarnasin köysilaatikon päältä, ja käytimme lavaa estradina.
Kerran saarnatessani innostuin niin, että tartuin kiinni yhdestä köydestä -
ja heilautin itseni sen avulla ihmisten yli ja takaisin.
Jatkoin saarnaa koko ilmalennon ajan.
Unohdin pian koko jutun, mutta eräs nuori mies sanoi kavereilleen: -
"Pastorimme roikkuu köysissä kuin apina, tulkaa katsomaan."
Seuraavalla viikolla hän toi mukanaan 11 kaveriaan, -
jotka kaikki tulivat uskoon. Seuraavalla viikolla hän toi 9 lisää, -
ja sitä seuraavalla vielä 10. Kolmessa viikossa maori Carter Holhepper -
oli tuonut Jeesuksen luo 30 ihmistä.
Sitten hän menetti moottoripyöränsä hallinnan työmatkalla ja kuoli.
En ikinä unohda hänen hautajaisiaan katolisessa kirkossa Victoriassa.
Sain siellä kertoa, millainen vaikutus tämän nuoren elämällä oli ollut.
Hänen elämänsä vaikutus jatkuu yhä.
Hän oli niiden tuhansien edelläkävijä, jotka ovat sen jälkeen tulleet uskoon.
Uskon, että nytkin on ihmeellisten pelastusten aika.
Haluan julistaa sitä elämäänne ja kaikkiin sen tilanteisiin.
Yliluonnollisia uskoontuloja, ihmisiä, jotka kääntyvät Jumalan puoleen.
Kuudes asia, jonka näen tässä Esran kirjan kertomuksessa: -
Sitoutuminen eheyteen ja sisäiseen herätykseen.
Esra 9:9. "Sillä orjia me olemme; mutta orjuudessamme -
ei meidän Jumalamme ole meitä hyljännyt, -
vaan on suonut meidän saavuttaa Persian kuningasten suosion -
ja hengähtää, pystyttääksemme Jumalamme temppelin -
ja kohottaaksemme sen raunioistaan, ja on antanut meille -
suojatun paikan Juudassa ja Jerusalemissa."
Ensin he saivat hengähtää, ja vasta sitten he korjasivat temppelin.
Virkistyneinä he jaksoivat rakentaa temppelin uudelleen.
Joosua sanoo jotain samanlaista puhuessaan uskostaan (Joos. 24:15).
"Mutta minä ja minun perheeni palvelemme Herraa."
Ensin "minä", sitten vasta "perheeni". Ei "minä ilman perhettäni" -
eikä "perheeni ilman minua". Ensin "minä", sitten "perheeni".
Joku saattaa yrittää rakentaa tai korjata elämäänsä, -
rakentaa uraansa tai palvelutyötään -
tai jotain muuta, mihin kokee olevansa kutsuttu, -
mutta se, mitä tapahtuu hänen sisällään, tulee tuhoamaan sen, -
mitä hän yrittää rakentaa.
Uudistu ensin itse ja ala vasta sitten rakentaa.
Maailma on täynnä rikkinäisiä ja eksyneitä.
Jakeessa Esra 7:10 sanotaan: -
"Sillä Esra oli kiinnittänyt sydämensä Herran lain tutkimiseen, -
seuratakseen sitä ja opettaakseen Israelissa lakia ja oikeutta."
Hän antoi ensin Jumalan tehdä työtä omassa sydämessään.
Uskon, että tämän seurakunnan ja sen jäsenten elämässä -
tulee aika, jolloin Jumala korjaa niitä asioita, jotka ovat rikki, -
tekee työtä meissä, virvoittaa ja rakentaa meitä, -
jos vain olemme sitoutuneita eheyteen ja sisäiseen herätykseen, -
jotta kun alamme rakentaa sitä, mitä meidät on kutsuttu rakentamaan, -
luonteemme on riittävän vahva -
siihen, minne lahjamme haluavat meitä viedä.
Ihmisillä on lahjoja niin monilla eri aloilla.
Katsoessamme ihmisiä, jotka juuri äsken lauloivat ja soittivat täällä -
saimme nähdä lahjakkuutta, kykyjä ja luovuutta kauniissa muodossa.
Raamattu sanoo, että meidän tulee käyttää parhaamme mukaan -
kaikkea, mitä Jumala antaa käsiimme.
Jumala voi käyttää sinua rakentamaan jotain enemmän kuin osaat kuvitella.
Rakentamaan tulevaisuutta, uraa, jotain, millä on vaikutusta.
Samoin kuin Bijou, ystäväni Mumbaista, on rakentanut -
työn, joka ruokkii ja kouluttaa tuhansia katulapsia päivittäin -
ja antaa heille tulevaisuuden ja toivon.
Kuinka paljon yksi ihminen voikaan rakentaa!
Mutta ensin on annettava Jumalan tehdä jotain sisällämme, -
virvoittaa ja parantaa meidät.
Mietipä itseäsi silloin, kun olit pieni poika tai tyttö.
Mieti, millainen olit silloin, ja mitä sinusta on tullut tai tulossa.
Mitä se pieni poika tai tyttö ajattelisi siitä ihmisestä, joka olet nyt?
Elämässä voi tapahtua kaikenlaista. Ihmiset loukkaavat toisiaan, -
ja usein elämä tai muut ihmiset sotkevat elämämme.
Pienen pojan tai tytön unelmat saattavat murskautua.
Elämällä on joskus tapana saada meidät kadottamaan unelmamme.
Mutta tiedätkö, että olet sen velkaa tuolle pienelle pojalle tai tytölle, -
joka olet sinä, -
että annat Jumalan sanan parantaa ja virvoittaa itsesi -
niin, että voit alkaa olla ihminen, josta tuo pieni poika olisi ylpeä -
tai jollainen tuo pieni tyttö unelmoi kerran olevansa.
Uskon koko sydämestäni, että Jumala voi palauttaa uskosi unelmiin, -
koska Hän on rakentaja ja parantaja. Hän voi eheyttää sinut.
Silloin voit alkaa rakentaa ja olla se ihminen, joksi Jumala sinut loi.
Elämässäsi on paljon mahdollisuuksia. Jumala antaa tulevaisuuden ja toivon.
Jumala voi nostaa sinut sieltä, missä olet ja tehdä sinussa jotain hienoa.
Annetaan siis Jumalan sanan parantaa sielumme ja ruumiimme -
ja tuoda meille elämä, jonka Jumala on meille tarkoittanut.
Jumalan sanassa on elämää, ja Jumalan sana tulee lihaksi.
Toisin sanottuna se tulee eläväksi ja elää meissä.
Sanassa on parantavaa voimaa.
Puhuin jokin aika sitten kohdasta, jossa Jeesus tapasi miehen, -
joka oli maannut 38 vuotta sairaana Betesdan altaan äärellä.
Altaan veden uskottiin parantavan, joten mies yritti päästä sinne, -
mutta aina muut ehtivät sinne ensin. Näin oli jatkunut 38 vuotta.
Sitten Jeesus tuli paikalle ja kysyi typerältä vaikuttavan kysymyksen: -
"Tahdotko tulla terveeksi?"
Mies oli maannut 38 vuotta sairaana odottaen, -
että pääsisi parantavaan veteen, ja Jeesus kysyi häneltä: -
"Tahdotko tulla terveeksi?"
Se on todella hyvä kysymys, koska terveys tuo mukanaan vastuun.
Siltä, jolle on paljon annettu, vaaditaan paljon.
Jos siis Jeesus parantaa sinut, sinulla ei ole enää mitään syytä -
olla astumatta Jumalan sinulle antamaan tulevaisuuteen.
Joskus tunne-elämämme on hajalla ja elämämme on murskattu -
ja koemme, että meillä on oikeus olla siinä pisteessä kuin nyt olemme.
Kysyn sinulta, tahdotko tulla terveeksi. Saatat ajatella, että tietysti haluan, -
mutta terveenä sinulla ei enää ole mitään syytä nilkuttaa -
tai kulkea ympäriinsä syyttäen muita, -
koska voit olla se, joksi Jumala on sinut luonut. Tahdotko siis sitä?
Israelilaiset todistivat, että he olivat orjia, mutta Jumala -
ei jättänyt heitä orjuuteen vaan virvoitti heidät, -
ja he pystyivät korjaamaan temppelin.
Jumala haluaa virvoittaa meidät, jotta voimme rakentaa -
ja olla kaikkea sitä, mihin Hän on meidät kutsunut.
Mitä odotit elämältä, kun olit pieni tyttö tai poika?
Mitä sellaisia unelmia sinulla oli, jotka elämä on murskannut?
Uskon, että olemme tuolle pienelle lapselle sen velkaa, -
että uskallamme olla sellaisia kuin hän olisi halunnut meidän olevan.
Oli se mitä vain, Jeesuksen rakkauden ja Pyhän Hengen voiman kautta -
Jumala voi parantaa sisäisen ihmisesi yliluonnollisella tavalla.
Usein, kun alamme rakentaa hyvälle perustalle, -
voimme muuttaa paljon sitä, millainen sisimpämme on.
Se näkyy aina myös ulospäin ja vaikuttaa kaikkeen.
Usein ihmiset yrittävät rakentaa uraa, kotia tai jotain muuta, -
mutta heiltä puuttuu kunnon perustus. Siksi pidän raamatunkohdasta, -
jossa Esra mainitsi rakentamisen vasta hengähtämisen jälkeen.
Anna siis Jumalan virvoittaa henkesi ja herättää eloon asiat, -
jotka ovat tukahtuneet sisälläsi. Näet, kuinka Hän tuo uutta elämää, -
uuden alun ja tarkoituksen ja kutsuu sinua olemaan se, joksi Hän sinut loi.
Isäni kuoli syöpään, kun olin 8-vuotias.
Muistan, että olin kaiken aikaa vain todella surullinen.
13-vuotiaana huomasin, että kaulassani oli jokin kasvain.
Se osoittautui testeissä todella harvinaiseksi syöväksi.
Äiti sanoi, että uskoisimme ihmeeseen, -
mutta jos päättäisimme antaa lääkäreiden poistaa kasvaimen, -
oli mahdollista, että leikkaus vahingoittaisi äänihuuliani, -
enkä voisi enää laulaa tai puhua.
Pelko valtasi minut, koska olin laulanut niin kauan kuin muistin.
Lapsena olin seurakunnan kuorossa, ja unelmani liittyivät laulamiseen.
Minun oli todella vaikea uskoa, että Jumala parantaisi minut, -
koska muistin, miten olin istunut isän vuoteen vierellä -
rukoillen itsekseni ihmettä, -
enkä nähnyt isäni paranevan rajan tällä puolen.
Äiti sanoi, että Jeesus rakasti minua ja että hänellä oli minulle suunnitelma.
Hän sanoi, että tekisin hienoja asioita ja että tulisin edelleen laulamaan.
Päätimme, että olisi paras mennä leikkaukseen ja luottaa Jumalaan.
Näin Jumalan armon kaikessa. Kirurgi teki hienoa työtä.
Puoli vuotta leikkauksen jälkeen aloin taas laulaa, enkä ole lopettanut ikinä.
Elämäni on nyt aika hienoa. Saan laulaa seurakunnassa joka viikko.
Koen täyttäväni sisäistä kutsumustani.
Loputon rakkaus -
pyyhkii kaiken pelkoni pois.
Kaikessa -
haluan luottaa Sinuun.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Muuttumaton, -
Sinä, joka olit ja olet tuleva.
Lupauksesi on varma: -
et päästä irti.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Kaikki toivoni on yksin Sinussa, Herra.
Laulamme: Nimesi...
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Nimesi on korkeampi, nimesi on suurempi.
Kaikki toivoni on Sinussa.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Herätys: herääminen, virkoaminen.
Kristuksen ruumis herää horroksesta ja tarttuu tilaisuuteen.
Hillsong-konferenssin tavoitteena on jo 30 vuotta ollut -
ajaa kaikenkokoisten paikallisseurakuntien asiaa.
Se on tarkoitettu kaikenikäisten johtajien -
ja vapaaehtoisten varustamiseen, -
kaikille, jotka haluavat kasvaa Jumalan kutsuun.
Ylistystä, joka koskettaa taivaita ja muuttaa maan.
Käytännöllistä raamatunopetusta parhailta opettajilta.
Innostavia ja sytyttäviä hetkiä, lasten ja nuorten ohjelmaa.
Osallistu Euroopan-konferenssiimme ihastuttavassa Lontoossa.
Ilmoittaudu osoitteessa www.hillsongconference.com
Jumala tekee epätavallisia asioita tavallisten ihmisten elämässä.
Jos avaat itsesi Jumalalle, avaudut uudelle tavalle elää ja ajatella.
Jumalan ajatukset ovat omien ajatustemme yläpuolella.
Elääksemme Hänen tavallaan meidän on nostettava ajattelumme tasoa.
Jumala siunatkoon sinua! Muista aina, että paras on vielä edessä.
Suomennos: Anni Lähteenmäki